বসনিয়া ও হার্জেগোভিনার ভূগোল

বসনিয়া ও হার্জেগোভিনা দক্ষিণ-পূর্ব ইউরোপে, পশ্চিম বলকান অঞ্চলে অবস্থিত। এর উত্তর ও দক্ষিণ-পশ্চিমে ক্রোয়েশিয়ার সাথে ৯৩২ কিলোমিটার (৫৭৯ মাইল) সীমান্ত, পূর্বে সার্বিয়ার সাথে ৩৫৭ কিলোমিটার (২২২ মাইল) সীমান্ত এবং দক্ষিণ-পূর্বে মন্টিনিগ্রোর সাথে ২৪৯ কিমি (১৫৫ মাইল) সীমান্ত রেখা রয়েছে। অ্যাড্রিয়াটিক সাগরের সাথে তার ২০ কিলোমিটার (১২.৪২ মাইল) উপকূলরেখা রয়েছে। স্থানীয় ভূখণ্ডের সর্বাধিক লক্ষণীয় বৈশিষ্ট্যগুলি হলো এর উপত্যকা এবং পর্বত যার উচ্চতা ২,৩৮৬ মিটার (৭,৮২৮ ফুট) পর্যন্ত। দেশটি বেশিরভাগ পার্বত্য অঞ্চল এবং মধ্য দিনারিক আল্পসকে ঘিরে রয়েছে। উত্তর-পূর্ব অংশ পানোনিয়া অববাহিকায় পৌঁছেছে, এবং দক্ষিণে এর সীমানা অ্যাড্রিয়াটিক সাগরের সাথে মিশেছে। দেশের প্রাকৃতিক সম্পদের মধ্যে রয়েছে কয়লা, লৌহ আকরিক, বক্সাইট, ম্যাঙ্গানিজ, নিকেল, কাদামাটি, জিপসাম, লবণ, বালু, কাঠ এবং পানিবিদ্যুৎ। দেশটির নাম দুটি অঞ্চল বসনিয়া এবং হার্জেগোভিনা থেকে এসেছে, তাদের মধ্যে খুব স্পষ্টভাবে চিহ্নিত সীমানা রয়েছে। বসনিয়ার দেশের উত্তর অঞ্চল নিয়ে গঠিত, যা পুরো দেশের চার পঞ্চামংশ অংশ নিয়ে গঠিত, অপরদিকে হার্জেগোভিনা দেশের দক্ষিণাঞ্চলের বাকী অংশ নিয়ে গঠিত। প্রধান শহরগুলি হলো রাজধানী সরজেভো, বানজা লুকা এবং বিহাক, এগুলো বসানাস্কা ক্রাজিনা নামে পরিচিত উত্তর-পশ্চিম অঞ্চলের শহর; তুজলা উত্তর-পূর্বাঞ্চলের শহর, জেনিকা বসনিয়ার মধ্যাঞ্চলের শহর এবং মোস্তার হলো হার্জেগোভিনার রাজধানী। বসনিয়ার দক্ষিণ অংশে ভূমধ্যসাগরীয় জলবায়ু বিদ্যমান এবং প্রচুর কৃষিকাজ হয়ে থাকে। মধ্য বসনিয়া হচ্ছে বসনিয়ার সর্বাধিক পার্বত্যময় অঞ্চল, এর বৈশিষ্ট্যসূচক বিশিষ্ট পর্বত হচ্ছে ভ্লাসিক, সেভ্রাস্নিকা এবং প্রেঞ্জা। পূর্ব বসনিয়াতে ট্র্যাবেভিক, জহোরিনা, ইগম্যান, বিজেলাস্নিকা এবং ট্রেস্কাভিকার মতো পর্বত রয়েছে। এখানেই ১৯৮৪ সালের শীতকালীন অলিম্পিক অনুষ্ঠিত হয়েছিল। পূর্ব বসনিয়ায় দ্রিনা নদীর তীরে প্রচুর বনভূমি রয়েছে এবং বসনিয়া ও হার্জেগোভিনার প্রায় ৫০% বনাঞ্চল এখানে রয়েছে। বসনিয়ার বেশিরভাগ বনাঞ্চল মধ্য, পূর্ব এবং পশ্চিমাঞ্চলে অবস্থিত। উত্তর বসনিয়ার সাভা নদীর তীরে খুবই উর্বর কৃষিজমি রয়েছে এবং সংশ্লিষ্ট অঞ্চলে প্রচুর পরিমাণে কৃষি কাজ হয়। এই কৃষিজমি পার্শ্ববর্তী ক্রোয়েশিয়া এবং সার্বিয়ায় বিস্তৃত প্যারাপ্যাননিয়ান সমভূমির একটি অংশ। সাভা নদী এবং এর সাথে সম্পর্কিত পোসাভিনা নদীর অববাহিকায় ব্রুকো, বসানস্কি সামাক, বসানস্কি ব্রোদ এবং বসানস্কা গ্রাদিস্কা শহরগুলি অবস্থিত। বসনিয়ার উত্তর-পশ্চিম অংশটিকে বসানস্কা ক্রাজিনা বলা হয় এবং এখানে বনজা লুকা, প্রিজেদর, সানস্কি মোস্ট, জাজেচে, কাজিন, ভেলিকা ক্লদুসা এবং বিহাক শহরগুলি অবস্থিত। কোজারা জাতীয় উদ্যান এবং দ্বিতীয় বিশ্বযুদ্ধের স্মৃতিসৌধ এই অঞ্চলে অবস্থিত। হারজেগোভিনা-নেরেতাভা ক্যান্টনের নিউম শহরের কাছাকাছি দেশটির মাত্র ২০ কিলোমিটার (১২.৪ মাইল) উপকূলরেখা রয়েছে, যদিও ক্রোয়েশীয় উপদ্বীপ এটিকে ঘিরে রেখেছে তবে নেউম থেকে অ্যাড্রিয়াটিক সমুদ্রে পৌঁছানো সম্ভব। জাতিসংঘের আইন অনুসারে, বসনিয়ার বহিঃসমুদ্রে যাওয়ার অধিকার রয়েছে। নিউমে অনেক হোটেল রয়েছে এবং এটি একটি গুরুত্বপূর্ণ পর্যটন কেন্দ্র। বসনিয়া ও হার্জেগোভিনায় সাতটি প্রধান নদী রয়েছে: ইউনা বসনিয়ার উত্তর-পশ্চিমাঞ্চলের নদী, এটি বসনিয়া ও ক্রোয়েশিয়ার উত্তর ও পশ্চিম সীমান্ত দিয়ে প্রবাহিত হয়েছে এবং বসনিয়ার শহর বিহাকের মধ্য দিয়ে বয়ে গেছে। এটি রাফটিং (নৌকাচালনা) এবং রোমাঞ্চকর খেলাধুলার জন্য জনপ্রিয়। সানা সানস্কি মোস্ত এবং প্রিজেদোর শহর দিয়ে প্রবাহিত হয়েছে এবং এটি উত্তরে ইউনা নদীর একটি উপনদী। ভ্রবাস গর্নজি ভাকুফ - উসকোপলজে, বুগোজনো, জাজসে, বানজা লুকা, শ্রব্যাক শহরের ভিতর দিয়ে প্রবাহিত হয়ে উত্তরে সাভা নদীতে মিলিত হয়েছে। ভ্রবাস বসনিয়ার মধ্য অংশ দিয়ে প্রবাহিত হয়ে উত্তর দিকে চলে গেছে। বসনা বসনিয়ার দীর্ঘতম নদী এবং সারায়েভোর কাছাকাছি থেকে উত্তরে সাভা নদী পর্যন্ত প্রসারিত হওয়ায় এটি সম্পূর্ণরূপে দেশের মধ্যে প্রবাহিত হয়েছে। এই নদীর নামেই দেশটির নামকরণ করা হয়েছে। দ্রিনা বসনিয়ার পূর্ব অংশ দিয়ে প্রবাহিত হয়েছে, বসনিয়া এবং সার্বিয়ার সীমান্তের অনেক জায়গা দিয়ে এটি প্রবাহিত হয়েছে। দ্রিনা ফোকা, গোরাজদে ভিসেগ্রাদ এবং জোভোরনিক শহর দিয়ে প্রবাহিত হয়েছে। নেরেতভা হারজেগোভিনার দীর্ঘতম নদী যা জাব্লানিকা থেকে প্রবাহিত হয়ে দক্ষিণে অ্যাড্রিয়াটিক সাগরে পতিত হয়েছে। মোস্তার শহর দিয়ে প্রবাহিত হওয়ায় নদীটি বিখ্যাত। সাভা বসনিয়া ও হার্জেগোভিনার দীর্ঘতম নদী। যাইহোক, বসনিয়া এবং হার্জেগোভিনার মধ্যে এটি কেবলমাত্র ক্রোয়েশিয়ার সীমান্ত বরাবর প্রবাহিত হয়েছে। এটি তারপর সার্বিয়ায় প্রবাহিত হয়েছে। ব্রুকো, বোসানস্কি সামাক এবং বোসানস্কা গ্রাদিস্কার মতো শহরগুলি এই নদীর তীরে অবস্থিত। উদ্ভিদভৌগোলিকভাবে, বসনিয়া ও হার্জেগোভিনা বোরিয়াল রাজ্যের অন্তর্ভুক্ত এবং এটি সার্কম্বোরিয়াল অঞ্চলের ইলিরিয়ান বিভাগ এবং ভূমধ্যসাগরীয় অঞ্চলের অ্যাড্রিয়াটিক বিভাগের মধ্যে ভাগ করা হয়। ডাব্লুডাব্লুএফের মতে, বসনিয়া ও হার্জেগোভিনার অঞ্চলটিকে তিনটি বাস্তুঅঞ্চলে বিভক্ত করা যেতে পারে: প্যানোনীয় মিশ্র বন, দিনারিক পার্বত্য মিশ্র বন এবং ইলিরিয়ান পর্ণমোচী বন। দেশের পশ্চিমাঞ্চলে পরিবর্তনশীল ভূমধ্যসাগরীয় জলবায়ু বিদ্যমান। পাহাড় এবং পার্বত্য এলাকা হচ্ছে শুষ্ক, শীতল, ঝড়ো এবং মেঘলা। উত্তর অঞ্চলে একটি সাধারণ মহাদেশীয় জলবায়ু বিদ্যমান। খনির কার্যক্রমের ধ্বংসাবশেষ এবং একই সময় কালের সংশিষ্ট সরঞ্জাম সহ বিভিন্ন প্রত্নতাত্ত্বিক নিদর্শন, প্যালিওলিথিক থেকে রোমান যুগ পর্যন্ত সময়ে বসনিয়া এবং হার্জেগোভিনায় খনির কার্যক্রমের ভৌগোলিক সংস্থান, স্কেল এবং পদ্ধতির ইঙ্গিত দেয়। এদের মধ্যে সবচেয়ে গুরুত্বপূর্ণ হলো ভারবাস, লাসভা, নেরেতভা, রামা এবং তাদের উপনদীর মধ্যে অবস্থিত "মধ্য বসনিয়া পর্বত" এর তথাকথিত অঞ্চল। দ্বিতীয়টি হচ্ছে ভারবাস এবং ইউনা নদীর সীমান্তবর্তী পশ্চিম বসনিয়া অঞ্চলে, সানা ও জাপা এবং তাদের উপনদীগুলির নদী-উপত্যকায় এর প্রধান আকরিক স্তরসমষ্টি পাওয়া যায়। তৃতীয় অঞ্চলটি পূর্ব বসনিয়ায়, দ্রিনা নদীর কাছাকাছি ফোকা এবং জাভরনিক শহরের মধ্যবর্তী স্রেব্রেনিকা কেন্দ্রিক মূল খনন কার্যক্রম। এই অঞ্চলে লোহা সহ বিভিন্ন ধাতব আকরিকের সন্ধান পাওয়া যায় এবং ইলিরিয়ান, রোমান, স্লাভিক, তুর্কি এবং অস্ট্রিয় শাসকদের মাধ্যমে প্রাগৈতিহাসিক কালে মানব বসতির সময় থেকে বর্তমান সময় পর্যন্ত ৫০০০ বছরেরও বেশি সময় ধরে আহরণ চলেছে। আবাদী জমি: ১৯.৭৩% স্থায়ী ফসল: ২.০৬% অন্যান্য: ৭৮.২২% (২০১২ সালের হিসাব) সেচ জমি: ৩০ কিমি২ (১২ মা২) (২০০৩) মোট পুনর্নবীকরণযোগ্য পানি সম্পদ: ৩৭.৫ কিমি৩ (৯.০ মা৩) (২০১১) প্রাকৃতিক ঝুঁকি: ধ্বংসাত্মক ভূমিকম্প বর্তমান সমস্যা: ধাতুবিদ কারখানা থেকে বায়ু দূষণ শহরের বর্জ্য স্থানান্তর করার জন্য সীমিত স্থান ১৯৯২–৯৫ যুদ্ধের কারণে ব্যাপকহারে হতাহতের ঘটনা, পানি সংকট এবং অবকাঠামো ধ্বংস বন নিধন আন্তর্জাতিক চুক্তি: পক্ষে: বায়ু দূষণ, জীববৈচিত্র্য, জলবায়ু পরিবর্তন, মরুকরণ, বিপজ্জনক বর্জ্য, সমুদ্র আইন, সামুদ্রিক জীবন সংরক্ষণ, পারমাণবিক পরীক্ষা নিষিদ্ধকরণ, ওজোন স্তর সুরক্ষা, জলাভূমি স্বাক্ষরিত, কিন্তু অনুমোদিত নয়: কোনওটিই নয় ভ্লাসিক, দিনারিক আল্পসের অংশ বসানস্কা ক্রাজিনার প্রিজেদোরের কাছে কোজারা জাতীয় উদ্যানের একটি অংশ। ইউরোপের ভূগোল বসনিয়া ও হার্জেগোভিনার শহরের তালিকা "Archived copy"। ২০১৬-০৩-০৬ তারিখে মূল থেকে আর্কাইভ করা। সংগ্রহের তারিখ ২০১৬-০৪-০৭।  "References :: Definitions and Notes — The World Factbook - Central Intelligence Agency"। www.cia.gov। ২০১৮-১২-২৬ তারিখে মূল থেকে আর্কাইভ করা। সংগ্রহের তারিখ ২০১৯-১১-০২।  Field Listing – Coastline ওয়েব্যাক মেশিনে আর্কাইভকৃত ১৬ জুলাই ২০১৭ তারিখে, The World Factbook, 2006-08-22 "Bosnia Herzegovina climate: average weather, temperature, precipitation, best time"। www.climatestotravel.com। সংগ্রহের তারিখ ২০২০-০৩-১৬।  "Meteorlogical data for station Mostar in period 1961–1990"। Meteorological Institute of Bosnia and Herzegovina। ৭ মে ২০১৮ তারিখে মূল থেকে আর্কাইভ করা। সংগ্রহের তারিখ ৬ মে ২০১৮।  "Mostar: Record mensili dal 1949" (Italian ভাষায়)। Meteorological Institute of Bosnia and Herzegovina। সংগ্রহের তারিখ ১৪ ফেব্রুয়ারি ২০১৬। উদ্ধৃতি শৈলী রক্ষণাবেক্ষণ: অচেনা ভাষা (link) "Weather and Climate: The Climate of Sarajevo" (Russian ভাষায়)। Weather and Climate (Погода и климат)। মে ১৬, ২০১২ তারিখে মূল থেকে আর্কাইভ করা। সংগ্রহের তারিখ আগস্ট ২৫, ২০১৬। উদ্ধৃতি শৈলী রক্ষণাবেক্ষণ: অচেনা ভাষা (link) "Sarajevo Climate Normals 1961–1990"। National Oceanic and Atmospheric Administration। সংগ্রহের তারিখ আগস্ট ২৫, ২০১৬।  "Klimatafel von Banja Luka/Bosnien und Herzegowina" (পিডিএফ)। Baseline climate means (1961-1990) from stations all over the world (German ভাষায়)। Deutscher Wetterdienst। সংগ্রহের তারিখ ২২ নভেম্বর ২০১৬। উদ্ধৃতি শৈলী রক্ষণাবেক্ষণ: অচেনা ভাষা (link) "Station 14542 Banja Luka"। Global station data 1961–1990—Sunshine Duration। Deutscher Wetterdienst। ১৭ অক্টোবর ২০১৭ তারিখে মূল থেকে আর্কাইভ করা। সংগ্রহের তারিখ ২৯ জানুয়ারি ২০১৬।  "Minerali Bosne i Hercegovine" (পিডিএফ)। Anubih.ba। ১ সেপ্টেম্বর ২০১৫। ৫ আগস্ট ২০১৬ তারিখে মূল (পিডিএফ) থেকে আর্কাইভ করা। সংগ্রহের তারিখ ৯ সেপ্টেম্বর ২০২০।  বানজা লুকার স্টেশন আইডি ১৪৫৪২ Use this station ID to locate the sunshine duration উইকিমিডিয়া কমন্সে বসনিয়া ও হার্জেগোভিনার ভূগোল সংক্রান্ত মিডিয়া রয়েছে।  এই নিবন্ধটিতে সিআইএ ওয়ার্ল্ড ফ্যাক্টবুক document "2005 edition" থেকে পাবলিক ডোমেইন কাজসমূহ অন্তর্ভুক্ত যা পাওয়া যাবে ।